NRF บวกเกือบ 5% เก็งไตรมาส 3 กำไรแตะ 40 ลบ. โบรกฯ ชูเป้า 8 บ.
NRF บวกเกือบ 5% เก็งไตรมาส 3 กำไรแตะ 40 ลบ. โบรกฯ ชูเป้า 8 บ. ล่าสุดอยู่ที่ 5.65 บาท บวก 0.25บาท หรือ 4.63% มูลค่าซื้อขาย 53.93 ล้านบาท
NRF บวกเกือบ 5% เก็งไตรมาส 3 กำไรแตะ 40 ลบ. โบรกฯ ชูเป้า 8 บ. ล่าสุดอยู่ที่ 5.65 บาท บวก 0.25บาท หรือ 4.63% มูลค่าซื้อขาย 53.93 ล้านบาท
27 ต.ค. 2563

ผู้สื่อข่าวรายงานว่า ราคาหุ้น บริษัท เอ็นอาร์ อินสแตนท์ โปรดิวซ์ จำกัด (มหาชน) หรือ NRF ล่าสุด ณ เวลา 14.35 น. อยู่ที่ 5.65 บาท บวก 0.25บาท หรือ 4.63% สูงสุดที่ 5.65 บาท ต่ำสุดที่ 5.40 บาท ด้วยมูลค่าซื้อขาย 53.93 ล้านบาท

ทั้งนี้ บล.บัวหลวง ระบุในบทวิเคราะห์ แนะนำ “ซื้อ” หุ้น NRF ราคาเป้าหมาย 8 บาท คาดการณ์กำไรไตรมาส 3/63 ที่ 40 ล้านบาท เพิ่มขึ้น 40% เมื่อเทียบจากไตรมาสก่อน จากยอดขาย 390 ล้านบาท (89% ethnic food, 6% plant-based and 4% functional products)
นอกจากนี้บริษัทมียอดส่งออกที่มีคำสั่งซื้อรองรับแล้วถึง กลางปีหน้า ได้อานิสงจากอุปสงค์จากการทำอาหารเองที่บ้านเนื่องจากการระบาดของ COVID19 สำหรับผลประกอบการไตรมาส 3/63 โดยหากรายงานออกมาตามที่เราคาด จะส่งผลให้กำไร 9 เดือน เท่ากับที่บล.บัวหลวง  คาดการณ์ทั้งปี และต้องมีการปรับกำไรทั้งปีขึ้น อีกราว 25%
ส่วน บล.ฟินันเซีย ไซรัส ระบุในบทวิเคราะห์ แนะนำ “ซื้อ” NRF คงราคาเป้าหมาย 5.75 บาท โดยคาดกำไรไตรมาส 3/63 ทำจุดสูงสุดใหม่ เพิ่มขึ้น 39% เมื่อเทียบจากไตรมาสก่อน และเมื่อเทียบจากปีก่อน จากความต้องการเครื่องปรุงรสที่สูง แนวโน้มไตรมาส 4/63 ยังดีต่อ ส่วน Plant-Based Food คาดเติบโตอย่างมีนัยยะในปี 2565 ทั้งนี้คาดกำไรปี 2563-2564 เพิ่มขึ้น 43% เมื่อเทียบจากปีก่อน และ 64% เมื่อเทียบจากปีก่อน ตามลำดับ